CELEX: 22019D0355
Language: bg
Date: 2019-02-25 00:00:00
Title: Решение № 1/2019 на Комитета на посланиците АКТБ—ЕС от 25 февруари 2019 година за освобождаване от отговорност на директора на Техническия център за аграрно и селско сътрудничество (ЦРЗ) във връзка с изпълнението на бюджета на Центъра за финансовата 2017 година [2019/355]

5.3.2019   
               
               
                  BG
               
               
                  Официален вестник на Европейския съюз
               
               
                  L 64/11
               
            
         РЕШЕНИЕ № 1/2019 НА КОМИТЕТА НА ПОСЛАНИЦИТЕ АКТБ—ЕС
         от 25 февруари 2019 година
         за освобождаване от отговорност на директора на Техническия център за аграрно и селско сътрудничество (ЦРЗ) във връзка с изпълнението на бюджета на Центъра за финансовата 2017 година [2019/355]
         КОМИТЕТЪТ НА ПОСЛАНИЦИТЕ АКТБ—ЕС,
         като взе предвид Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна (1), и по-специално член 2, параграф 6 от приложение III към него,
         като взе предвид Решение № 5/2013 на Комитета на посланиците АКТБ—ЕС от 7 ноември 2013 г. относно устава на Техническия център за аграрно и селско сътрудничество (ЦРЗ) (2), и по-специално член 4, параграф 2 от приложението към него,
         като взе предвид Решение № 3/2006 на Комитета на посланиците АКТБ—ЕС от 27 септември 2006 г. относно Финансовия регламент за Техническия център за аграрно и селско сътрудничество (ЦРЗ) (3), и по-специално член 26, параграф 5 от него,
         като взе предвид финансовите отчети на Техническия център за аграрно и селско сътрудничество за финансовата 2017 година, която приключи на 31 декември 2017 г.,
         като взе предвид доклада на одиторите относно отчетите на Центъра за финансовата 2017 година,
         като взе под внимание отговорите на директора на Центъра на отправените от одиторите бележки,
         като взе под внимание одобряването от управителния съвет на Центъра на финансовите отчети и доклада на одиторите на Техническия център за аграрно и селско сътрудничество за финансовата 2017 година,
         като има предвид, че:
         
                     (1)
                  
                  
                     Приходите на Центъра за финансовата 2017 година се състоят основно от вноски от Европейския фонд за развитие в размер на 14 792 000 EUR.
                  
               
                     (2)
                  
                  
                     Цялостното изпълнение на бюджета на Центъра от страна на директора през финансовата 2017 година показа, че той следва да бъде освободен от отговорност във връзка с изпълнението на този бюджет,
                  
               ПРИЕ НАСТОЯЩОТО РЕШЕНИЕ:
         
            Член единствен
            Комитетът, въз основа на доклада на одиторите и финансовите отчети за съответната финансова година, освобождава от отговорност директора на Техническия център за аграрно и селско сътрудничество във връзка с изпълнението на бюджета за финансовата 2017 година.
         
         
            Брюксел, 25 февруари 2019 г.
            
               
                  За Комитета на посланиците АКТБ—ЕС
               
               
                  Председател
               
               Luminița Teodora ODOBESCU
            
         
         
            (1)  ОВ L 317, 15.12.2000 г., стр. 3.
         
            (2)  ОВ L 309, 19.11.2013 г., стр. 50.
         
            (3)  ОВ L 350, 12.12.2006 г., стр. 1.